nvidia/miracl-vision huggingface dataset:
সিন্ধু পানি চুক্তি

সিন্ধু জল চুক্তি একটি জল-বণ্টন চুক্তি যা ভারত এবং পাকিস্তানের মধ্যে স্বাক্ষরিত হয় বিশ্ব ব্যাংক (তারপর ইন্টারন্যাশনাল ব্যাংক ফর রিকনস্ট্রাকশন অ্যান্ড ডেভেলপমেন্ট) এর মধ্যস্থতায়। এই চুক্তি স্বাক্ষরিত হয়, করাচি শহরে, সেপ্টেম্বর, ১৯৬০ সালে। ভারতের প্রধানমন্ত্রী জওহরলাল নেহেরু এবং পাকিস্তানের প্রেসিডেন্ট আইয়ুব খান চুক্তিটি স্বাক্ষর করেন। এই চুক্তি অনুযায়ী, পূর্বদেশীয় তিনটি নদীর নিয়ন্ত্রণ — বিপাশা, রবি ও শতদ্রু — ভারতকে দেওয়া হয়েছিল, অন্যদিকে পশ্চিমের তিনটি নদী — সিন্ধু, চন্দ্রভাগা এবং ঝিলাম — এর নিয়ন্ত্রণ পাকিস্তানকে দেওয়া হয়। আরো বিতর্কিত বিষয় ছিল, কীভাবে জল-বণ্টন করা হয়েছিল। যেহেতু পাকিস্তানের নদী প্রবাহ ভারতের ওপর দিয়ে, চুক্তি ভারতকয়ে সেচ, পরিবহন এবং বিদ্যুৎ উৎপাদন কাজে ব্যবহারের জন্য অনুমোদন দেয়, এবং ভারতীয় প্রকল্প নির্মাণের ক্ষেত্রে সুনির্দিষ্ট বিধানকরে দেওয়া হয়। চুক্তিটি পাকিস্তানের ভয়ের একটি ফসল ছিল, যেহেতু সিন্ধু অববাহিকা উৎস নদী ছিল ভারতে, ভারত চাইলেই সম্ভাব্য খরা এবং দুর্ভিক্ষ পাকিস্তানে সৃষ্টি করতে পারে, বিশেষ করে যুদ্ধের সময়। সিন্ধু অববাহিকার শুরু তিব্বত এবং হিমালয় পর্বতমালায় যা জম্মু-কাশ্মীর এবং হিমাচল প্রদেশে অবস্থিত। এর প্রবাহ পাহাড় থেকে শুরু হয়ে পাঞ্জাব, হিমাচল প্রদেশ এবং জম্মু ও কাশ্মীর এবং সিন্ধুর মধ্য দিয়ে প্রবাহিত হয়ে, পাকিস্তানে একত্রিত হয় ও করাচির দক্ষিণে আরব সাগরে পতিত হয়। ব্রিটিশ ভারতের বিভাজন অঢেল জল সিন্ধু অববাহিকাকে নিয়ে একটি দ্বন্দ্ব সৃষ্টি করে। নবগঠিত রাজ্যসমূহ এর জল বণ্টন নিয়ে দ্বিধাবিভক্ত ছিল।
ইন্দোনেশিয়া-তিউনিসিয়া সম্পর্ক

ইন্দোনেশিয়া-তিউনিসিয়া সম্পর্ক, ইন্দোনেশিয়া এবং তিউনিসিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের সম্পর্ক আরব বসন্ত এর সময়ের পর থেকে গুরুত্বপূর্ণ। কারণ সেই আন্দোলনের সময়, তিউনিসিয়া, ইন্দোনেশিয়াকে একটি মুসলিম সংখ্যাগরিষ্ঠ গণতান্ত্রিক দেশ হিসেবে উল্লেখ করে এবং দাবি করে যে মুসলিম অধ্যুষিত দেশেও গণতন্ত্র সম্ভব। অপর দিকে, ইন্দোনেশিয়াও তিউনিসিয়ার এই দাবিকে সমর্থন করে এবং তিউনিসিয়ার গণতান্ত্রিক পদ্ধতিতে রুপান্তরের জন্য সক্ষমতা বৃদ্ধির উপর জোর দেয়। এছাড়াও ইন্দোনেশিয়া, তিউনিসিয়াকে এই ব্যাপারে সহায়তা করার আগ্রহ ব্যাক্ত করে। পরবর্তীতে ইন্দোনেশিয়া, তিউনিসিয়াকে, বিশ্বের কোন দেশের গণতান্ত্রিক পন্থায় রুপান্তরের উজ্জ্বল দৃষ্টান্ত হিসেবে উল্লেখ করে। ১৯৫০ এর দশকে দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও সেই সময় তিউনিসিয়া কোন স্বাধীন রাষ্ট্র ছিল না এবং তারা ফ্রান্স এর অধীন একটি অঞ্চল ছিল। সে সময়, ইন্দোনেশিয়া, ফ্রান্সের নিকট থেকে তিউনিসিয়ার স্বাধীনতার জন্য সমর্থন দেয়। তিউনিসিয়ার রাজধানী তিউনিস এ ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় তিউনিসিয়ার একটি স্থায়ী দূতাবাস রয়েছে। ইন্দোনেশিয়া এবং তিউনিসিয়া, উভয় দেশই অর্গানাইজেশন অব ইসলামিক কোঅপারেশন (ওআইসি) এবং জোট-নিরপেক্ষ আন্দোলন (ন্যাম) এর মত আন্তর্জাতিক এবং বহুমাত্রিক সংস্থার সদস্য। তিউনিসিয়ার স্বাধীনতার পূর্বেই ইন্দোনেশিয়া এবং তিউনিসিয়া এর মধ্যে কূটনৈতিক সম্পর্ক স্থাপিত হয়। তিউনিসিয়া ১৯৫৬ সালে ফ্রান্স এর কাছ থেকে স্বাধীনতা লাভ করে। কিন্তু এর পূর্বেই তিউনিসিয়া-ইন্দোনেশিয়া সম্পর্ক প্রতিষ্ঠিত হয়। ১৯৫১ সালে তিউনিসিয়ার স্বাধীনতাযোদ্ধা হাবিব বোরগুইবা জাকার্তা সফরে আসেন। এরপর তার অনুরোধে, ১৯৫২ সালে ইন্দোনেশিয়ায় তিউনিসিয়ার স্বাধীনতার জন্য, জাকার্তায় তিউনিসিয়ার স্বাধীনতার প্রতিনিধির একটি অফিস খোলা হয়। এই অফিসের লক্ষ্য ছিল, ফ্রান্সের কাছ থেকে, তিউনিসিয়ার স্বাধীনতার ব্যাপারে এশিয়ার দেশগুলোর সমর্থন আদায়। ইন্দোনেশিয়ান সেন্ট্রাল স্ট্যাটিস্টিকস এজেন্সির রিপোর্ট অনুযায়ী, ২০১১ সালে, ইন্দোনেশিয়া এবং তিউনিসিয়ার মধ্যকার দ্বিপাক্ষিক বাণিজ্যের পরিমাণ ছিল ১০০ মিলিয়ন (১০ কোটি) মার্কিন ডলার। এই ক্ষেত্রে বাণিজ্য ভারসাম্য ব্যাপকভাবে ইন্দোনেশিয়ার পক্ষে ছিল। তিউনিসিয়ায় ইন্দোনেশিয়ার রপ্তানি আয়ের পরিমাণ ছিল ৮৪.৭৭ মিলিয়ন (৮.৪৭৭ কোটি) মার্কিন ডলার। তিউনিসিয়ায়, ইন্দোনেশিয়ার প্রধান রপ্তানি পণ্যগুলো হল, লুব্রিকেন্ট তেল, বাদ্যযন্ত্র, রাবার, কাগজ, প্লাস্টিক, আসবাবপত্র, জুতা, কফি, মশলা প্রভৃতি। অপরদিকে, ইন্দোনেশিয়ায়, তিউনিসিয়ার প্রধান রপ্তানি পণ্য হল; খেজুর, কমলা, সার, খণিজ ফসফেট, কাঁচ, প্লাস্টিক, জলপাইয়ের তেল প্রভৃতি।
আনন্দ মহিদল

আনন্দ মহিদল (থাই: พระบาทสมเด็จพระปรเมนทรมหาอานันทมหิดล; ২০ সেপ্টেম্বর ১৯২৫ – ৯ জুন ১৯৪৬), বা অষ্টম রামা শ্যামদেশের (থাইল্যান্ডের) চক্রী রাজবংশের অষ্টম রাজা ছিলেন। নয় বছর বয়সে সুইজারল্যান্ডে থাকাকালীন, মার্চ ১৯৩৫ সালে জাতীয় সমাবেশ তাকে রাজার স্বীকৃতি দেয়। তিনি ১৯৪৫ সালের ডিসেম্বরে থাইল্যান্ডে ফিরে যান, কিন্তু ছয় মাস পরে জুন ১৯৪৬ সালে তাকে গুলি করে হত্যা করা হয়। যদিও প্রথমে এটি একটি দুর্ঘটনা বলে মনে করা হতো, পরে মেডিকেল পরীক্ষকগণ তার মৃত্যু হত্যার কারণে হয়েছে বলে ধারণা করে এবং পরে তিনজন রাজকীয় ভৃত্যকে খুব অনিয়মিত বিচারের পর মৃত্যুদন্ড কার্যকর করা হয়। তার মৃত্যুর রহস্যময় পরিস্থিতি অনেক বিতর্কের বিষয় হয়ে উঠেছিল। আনন্দ মহিদল একটি থাই শব্দ। রাজা ভজিরাভুধ, তার কাকা, একতি তেলেগ্রামের মাধ্যমে ১৩ অক্টোবার ১৯২৫ সালে তাকে এই নাম দেন। তার নামের অর্থ "মহিদলের আনন্দ"(মহিদল তার পিতার নাম)। তার পূর্ণ নাম এবং শিরোনাম ছিল "মম চাও আনন্দ মাহিদল মাহিদল" (থাই: หม่อมเจ้าอานันทมหิดล มหิดล)। তার পুরো রাজকীয় নাম ছিল "ফ্রা বাট সোমদেট ফ্রা পোরামেনঠ্রা মহা আনন্দ মাহিদল ফ্রা আত্থামা রামথীবদীন্দ্র" (থাই: พระบาทสมเด็จพระปรเมนทรมหาอานันทมหิดลฯ พระอัฐมรามาธิบดินทร); বা "অষ্টম রামা"। যুবরাজ আনন্দ মহিদল হেইডেলবার্গ, জার্মানিতে জন্মগ্রহণ করেন। তিনি সংখলার যুবরাজ মহিদল আদ্যুলাদেজ (রাজা চুলালংকরনএর পুত্র) এবং মম সাঙ্গুওয়ান (শেষ শিরোনাম সোমদেজ ফেরা শ্রী নন্দিন্দর বোরমরচচননানী) এর প্রথম পুত্র ছিলেন। তিনি তার বাবা-মায়ের সঙ্গে প্যারিস, লোজান এবং তারপর ম্যাসাচুসেট্‌সতে যান। যুবরাজ মহিদল আদ্যুলাদেজ হার্ভার্ড বিশ্ববিদ্যালয়ে চিকিৎসা সংক্রান্ত গবেষণা শেষ করার পর ১৯২৮ সালে থাইল্যান্ডে ফিরে আসেন। যুবরাজ মহিদল ১৯২৯ সালে ৩৭ বছর বয়সে মারা যান, যখন আনন্দ মহিদলের মাত্র চার বছর বয়স। তার বিধবা মাতা, তার পরিবারকে একাই গড়ে তুলেছিল। যুবরাজ আনন্দ মহিদল সুইজারল্যান্ডে বেশির ভাগ যৌবন কাটান। নতুন আপাতদৃষ্টিতে-গণতান্ত্রিক সরকারের সাথে রাজনৈতিক সংঘাতের পাশাপাশি স্বাস্থ্যের আবনতির কারণে ১৯৩৫ সালে রাজা প্রজাধীপক (সপ্তম রামা) রাজত্ব পরিত্যাগ করেন। ১৯৩৫ সালের ২ মার্চ, যুবরাজ আনন্দ মহিদলকে জাতীয় পরিষদ এবং থাই সরকার তার কাকা রাজা প্রজাধীপকএর উত্তরাধিকারী বলে মনে করে এবং তিনি রাজবংশের অষ্টম রাজা হিসেবে নির্বাচিত হন। নতুন রাজার মাত্র ৯ বছর বয়স ছিল এবং তারপর সুইজারল্যান্ডে অধ্যয়নরত ছিল, তাই জাতীয় পরিষদ তার প্রতিনিধিদের নিযুক্ত করে। ১৯৪৬ সালের ৯ জুন, গ্র্যান্ড প্যালেসের একটি আধুনিক আবাসিক প্রাসাদ - বোরমফিমান থ্রোন হলের শয়নকক্ষে, আনন্দ মহিদলকে গুলিবিদ্ধ অবস্থায় পাওয়া যায়। মাত্র চারদিন পরে তিনি সুইজারল্যান্ডের লোজান বিশ্ববিদ্যালয়ে তার ডক্টরেট ডিগ্রি সম্পন্ন করতে তিনি ফিরে যেতেন।
ভুটানের প্রশাসনিক অঞ্চল

ভুটানের প্রশাসনিক অঞ্চল মোট ২০টি জেলায় বিভক্ত। প্রশাসনিক এবং বিচার-সংক্রান্ত প্রত্যেকটি জেলাকে জংখা ভাষায় জংখাগ (জংখা: རྫོང་ཁག dzongkhak) বলা হয়। ২০টি জংখাগ আবার ২০৫টি গিয়োগ এ বিভক্ত। কিছু বড় জংখাগে একটি বা তার বেশি অন্তর্বর্তী বিচারিক বিভাগ রয়েছে, সেগুলো ডুংখাগ (উপজেলা) নামে পরিচিত। প্রত্যেকটি ডুংখাগ দুই বা ততোধিক গিয়োগ দ্বারা গঠিত। ভুটানের জাতীয় সংসদ ২০০২ সালে আইন প্রণয়ন করে এবং ২০০৭ সালে স্থানীয় সরকারের পদমর্যাদা, গঠনপ্রক্রিয়া এবং নেতৃত্ব জংখাগে অন্তর্ভুক্ত করে। এর সর্বশেষ জংখাগ সংক্রান্ত প্রণয়নকৃত আইন হল ভুটানের স্থানীয় সরকার আইন ২০০৯. ১৯৫৬ সাল পর্যন্ত পেনলপের অধীনে ভুটানের ৯টি প্রদেশ ছিল। সেগুলো হল: ব্যাকার (বর্তমানে বুমতাং কেন্দ্রীভূত), দুখিয়ে, হা, পারু, পুনাখা, দাগানা, থিম্ফু, ট্রংসা এবং ওয়াংদুয়ে ফোদ্রাং। পরবর্তীতে দেশটি জংখাগে পুনর্গঠিত হয়। চতুর্থ দ্রুক গ্যালপো রাজা জিগমে সিনগিয়ে ওয়াংচুক এর উদ্যোগে ১৯৮১ সালে স্থানীয় প্রশাসনিক বিকেন্দ্রীকরণ প্রক্রিয়া শুরু হয়। প্রত্যেক জংখাগ বা জেলায় প্রাথমিকভাবে জেলা উন্নয়ন কমিটি বা জংখাগ ইয়ারগিয়ে শগচুং গঠন করা হয়। প্রত্যেকটি জংখাগের জেলা উন্নয়ন কমিটিতে জংখাগের গুপ (নেতা), মাংমিস (ডেপুটি) এবং চিমিস (জাতীয় বিধানসভা প্রতিনিধি) নিহিত করা হয়। জেলা উন্নয়ন কমিটির সদস্যদের মধ্য থেকে নিজেদের ভোটে চেয়ারপার্সন নির্বাচিত হয়ে থাকে। জেলা উন্নয়ন কমিটিতে পৌরসভাসমূহ এবং জংখাগের অধীনস্থ শহরসমূহও অন্তর্ভুক্ত রয়েছে। জেলা উন্নয়ন কমিটিতে অ-ভোটিং সদস্যও রয়েছে, যেগুলোতে বিভিন্ন সেক্টরের জংডাগ, ডুংপা (যেটিতে ডুংখাগ বিদ্যমান) এবং জংখাগ কর্মকর্তারা অন্তর্ভুক্ত রয়েছে। উদাহরণস্বরূপ: জংখাগ পরিকল্পনা কর্মকর্তা, জংখাগ অর্থ কর্মকর্তা, জংখাগ শিক্ষা কর্মকর্তা, জংখাগ প্রধান প্রকৌশলী, জংখাগ কৃষি কর্মকর্তা, জংখাগ বন কর্মকর্তা, জংখাগ প্রাণী প্রজনন কর্মকর্তা এবং জংখাগ স্বাস্থ্য কর্মকর্তা। ১৯৮৭ সালের আগস্ট মাসে গাসা জংখাগ এলাকাকে পুনাখা এবং থিম্ফুতে বিভক্ত করা হয়; সাম্তসে, পারু এবং থিম্ফু জেলার অংশ নিয়ে চুখা জেলা গঠিত হয়। ১৯৯২ সালে পুনাখা জেলা থেকে গাসা জেলা পুনঃপ্রতিষ্ঠিত ও খোদিত হয়; একই বছরে ত্রাশিগাং জেলা থেকে ত্রাশিয়াংটসে জেলা খোদিত হয়। ২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত। ২০০৮ সাল থেকে ভুটান তার অনেকগুলো অন্যান্য সীমানা, আভ্যন্তরীণ এবং আন্তর্জাতিক সীমানা পুনঃবিন্যস্ত করেছে, যা জনশূণ্য এলাকা তৈরি হওয়ার উপর করা হয়েছে, পরবর্তীতে চীন গাসা জেলার উত্তর অববাহিকা অঞ্চল দাবি করে বসে। ২০০৫ সালের আদমশুমারীর ফলাফল সহ ভুটানের জেলাসমূহ নিচে উল্লেখ করা হল:
হাবিবুর রহমান (বীর বিক্রম)

হাবিবুর রহমান (জন্ম: অজানা - মৃত্যু: ২৭ ডিসেম্বর, ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। হাবিবুর রহমানের জন্ম টাঙ্গাইল জেলার ঘাটাইল উপজেলার জামুরিয়া ইউনিয়নের সাধুর গলগণ্ডা গ্রামে। তার বাবার নাম মো. কলিমুদ্দিন এবং মায়ের নাম সৈয়দুন্নেছা। তার স্ত্রীর নাম ফরিদা ইয়াসমীন। তার ছয় মেয়ে ও দুই ছেলে।  পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে কর্মরত ছিলেন হাবিবুর রহমান। ১৯৭১ সালের মার্চে ছুটিতে থাকা অবস্থায় মুক্তিযুদ্ধ শুরু হলে ঝাঁপিয়ে পড়েন প্রতিরোধ যুদ্ধে। পরে কাদেরিয়া বাহিনীতে যোগ দেন তিনি। টাঙ্গাইলের ভুয়াপুর এলাকায় পাকিস্তানি সেনাবাহিনীর বিরুদ্ধে যুদ্ধ করেন হাবিবুর রহমান। ১৯৭১ সালের ৯ আগস্ট রাতে সাতটি ছোট-বড় জাহাজ হঠাৎ টাঙ্গাইলের ভুয়াপুরে ধলেশ্বরী নদীর সিরাজকান্দি ঘাটে নোঙর করে। এ খবর দ্রুত পৌঁছাল স্থানীয় মুক্তিযোদ্ধাদের কাছে। সেখানে মুক্তিযোদ্ধাদের যে দলটি ছিল, তার দলনেতা ছিলেন হাবিবুর রহমান। তারা সবাই কাদেরিয়া বাহিনীর সদস্য ছিলেন। হাবিবুর রহমান জানতে পারেন নোঙর করা জাহাজে পাকিস্তানি সেনাবাহিনীর বিপুল পরিমাণ অস্ত্রশস্ত্র রয়েছে। কাদের সিদ্দিকী হাবিবুর রহমানকে জানালেন, ওই জাহাজে আক্রমণ করে অস্ত্রশস্ত্র দখল করতে পারলে ভবিষ্যতে মুক্তিযুদ্ধ চালিয়ে যাওয়া সহজ হবে। এ জন্য তিনি রেজাউল করীমের নেতৃত্বে আরও একটি দলকে তার কাছে পাঠালেন। উত্তরে মাটিকাটায় তারা অবস্থান নিয়েছিলেন। ১১ আগস্ট বেলা ১১টার দিকে জাহাজগুলো তাঁদের অবস্থানের কাছাকাছি চলে আসে। হাবিব এ সময় কিছুটা দ্বিধাগ্রস্ত। ভাবছিলেন, নিজেদের সামান্য শক্তি সম্বল করে ওই জাহাজগুলোতে আক্রমণ করা ঠিক হবে কি না। অন্যদিকে কাদের সিদ্দিকীর নির্দেশ। কিন্তু কীভাবে তা বাস্তবায়িত হবে, এর কোনো দিকনির্দেশনা দেওয়া হয়নি।  তারা নদীর যে পাড়ে অবস্থান নিয়েছিলেন, তার পাশ দিয়েই ওই জাহাজগুলো যাচ্ছিল। হাবিব সহযোদ্ধাদের বলে দিলেন তার সংকেতের আগে কেউ যেন গুলি না করেন। তাই সবাই অ্যাম্বুশস্থলে চুপ করে ছিলেন। এর মধ্যে দুটি জাহাজ চলে যায়। এমন সময় সবচেয়ে বড় দুটি জাহাজ তাঁদের সামনে আসে। জাহাজ দুটিতে পাকিস্তানি সেনারা গল্পগুজবে মশগুল। হাবিবের এলএমজি গর্জে ওঠা মাত্র সহযোদ্ধারা মর্টার, এলএমজি ও রাইফেল থেকে গুলিবর্ষণ শুরু করেন। ২ ইঞ্চি মর্টারের গোলা আঘাত করে সারেঙের কেবিন ও পাকিস্তানি সেনাদের অবস্থানে। নিমেষে হতাহত হয় বেশ কজন পাকিস্তানি সেনা। বেঁচে যাওয়া বাকি পাকিস্তানি সেনারা প্রতিরোধের চেষ্টা না করে স্পিডবোটে করে পালিয়ে যায়। সামনের দুটি ও পেছনে থাকা বাকি জাহাজও সাহায্যে এগিয়ে না এসে পালাতে থাকে। এরপর হাবিবের নির্দেশে মুক্তিযোদ্ধারা সঙ্গে সঙ্গে অস্ত্রশস্ত্র নামিয়ে নিতে থাকেন। ছয় ঘণ্টায় তারা প্রায় ৫০০ অস্ত্র ও গোলাবারুদের বাক্স নামাতে সক্ষম হন। এর পরও বিপুল অস্ত্র জাহাজে থেকে যায়। সেগুলো তারা নেননি। কারণ, পাকিস্তানি সেনাবাহিনীর পাল্টা আক্রমণের সম্ভাবনা ছিল। তাই জাহাজে আগুন ধরিয়ে দিয়ে তারা সরে পড়েন। আগুনে গোলাবারুদ বিকট শব্দে বিস্ফোরিত হয়ে দুই জাহাজই ধ্বংস হয়। এর পর থেকে হাবিবুর রহমানের নাম হয়ে যায় জাহাজমারা হাবিব। আর যুদ্ধটির নাম জাহাজমারা যুদ্ধ
সম্রাট বুরেৎসু

সম্রাট বুরেৎসু (武烈天皇 Buretsu-tennō) ছিলেন জাপানের ২৫ তম সম্রাট। প্রথাগত ক্ষমতায় আরোহণের ক্রম অনুসারে। যদিও এই সম্রাটের জীবন বা শাসন কালের কোনো নির্দিষ্ট সময় পাওয়া যায় নি,তবে ধারণা করা হয়ে থাকে তিনি ৪৯৮ থেকে ৫০৬ খ্রিষ্টাব্দ পর্যন্ত শাসন করেচিলেন।  ধারণা করা হয় বুরেৎসু ৫ম শতকের শেষের দিকে এবং ৬ষ্ঠ শতকের শুরুর দিকে রাজত্ব করেছিলেন। তবে এ ব্যাপারে তথ্যের অভাব আছে। অধিক তর নিশ্চিত করণ ও শিক্ষার জন্য এ ক্ষেত্রে প্রয়োজনীয় তথ্যের যথেষ্ট অভাব রয়েছে। বুরেৎসু ছিলেন সম্রাট নিঙ্কেন এর এক জন ছেলে। তার মা ছিলেন কাসুগা নো ওইরাতসুমে নো কোগো (春日大郎皇后)।তার নাম ছিল ওহাতসুসে নো ওয়াকাসাজাকি নো মিকোতো (小泊瀬稚鷦鷯尊)। কিছু কিছু ঐতিহাসিকদের মতে যদি সম্রাট কেইতাই নতুন রাজ বংশ শুরু করে ছিলেন,তবে বুরেৎসু হলেন জাপানের প্রথম নত্থিভুক্ত রাজ বংশের শেষ সম্রাট।  বুরেৎসুর আধুনিক পদবী তেন্নো হবার কথা নয়, কারণ অনেক ইতিহাসবিদ এর ধারণা অনুযায়ী এই পদবীটি সম্রাট তেনমু ও সম্রাজ্ঞী জিতোর শাসন কাল এর আগে ছিল না। বরং এটা হয়ত সুমেরামিকোতো বা আমেনোশিতা শিরোশিমেসু ওকিমি (治天下大王) ছিল, যার অর্থ দাঁড়ায় স্বর্গের নিচের সর্বত্র রাজত্বকারী মহান রাজা। অথবা বুরেৎসুকে হয়ত ডাকা হত (ヤマト大王/大君) বা "ইয়ামাতোর মহান রাজা"। বুরেৎসুকে একজন ধূর্ত ও চতুর ঐতিহাসিক ব্যক্তি হিসাবে বিবৃত করা হয়।নিহনশিকি তার সাথে শাঙ রাজবংশের ডি শিন এর সাথে তুলনা করে, কিন্তু কোজিকিতে প্রাপ্ত তথ্যাদি থেকে এমন কিছু নির্দেশ করে না। এ ব্যাপারে বেশ কিছু তত্ত্ব রয়েছে। কেউ কেউ মনে করে এর মাধ্যমে তার পরবর্তী শাসক সম্রাট কেইতাইএর প্রশংসা করা হয়,যিনি প্রশ্ন বিদ্ধ পরিস্থিতিতে ক্ষমতা তে আরোহণ করেছিলেন। দ্বিতীয় বিশ্বযুদ্ধকালীন এবং পূর্বে বুরেৎসুর বেশ কিছু তথ্য ইতিহাসের সম্পর্কিত তথ্য বই গুলো থেকে মুছে ফেলা হয়েছিল। বুরেৎসুর সমাধির প্রকৃত অবস্থান জানা যায় নি।  এই সম্রাটকে প্রথা অনুযায়ী নারা তে স্মরণিকা শিন্টো মন্দিরে পূজা করা হয়। ইম্পেরিয়াল হাউজহোল্ড এজেন্সি এই স্থান টিকে বুরেসুৎর স্মৃতিঘর হিসাবে চিহ্নিত করেছে। এর আনুষ্ঠানিক নাম দেওয়া হয় কাতাওকা নো ইওয়াতসুকি নো ওকা নো কিতা নো মিসাসাগি।  টেমপ্লেট:Emperor Nintoku (Japan) টেমপ্লেট:Emperors of Japan
মালয়েশিয়া-শ্রীলঙ্কা সম্পর্ক

মালয়েশিয়া–শ্রীলঙ্কা সম্পর্ক, মালয়েশিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও, দেশ দুটির মধ্যে যে ঐতিহাসিক সম্পর্ক বিদ্যমান, তাও নির্দেশ করে। শ্রীলঙ্কার রাজধানী কলম্বোতে মালয়েশিয়ার একটি হাই কমিশন রয়েছে।  অপরদিকে, মালয়েশিয়ার রাজধানী কুয়ালালামপুর-এ শ্রীলঙ্কার একটি হাই কমিশন রয়েছে। শ্রীলঙ্কা এবং দক্ষিণ-পূর্ব এশীয় দেশগুলোর মধ্যে সম্পর্ক অনেক আগে থেকেই বিদ্যমান। দক্ষিণ-পূর্ব এশিয়ার দেশগুলোর জন্য, শ্রীলঙ্কা ছিল বঙ্গোপসাগর এর মূল প্রবেশদ্বার। এ কারণে, দক্ষিণ-পূর্ব এশিয়ার দেশগুলোর সাথে অনেক আগে থেকেই শ্রীলঙ্কার সুসম্পর্ক বজায় ছিল।  তবে সেইময়, শ্রীলঙ্কা এবং মালয় উপদ্বীপ এর মধ্যে যে সম্পর্ক বিদ্যমান ছিল, তার প্রধান কারণ ছিল বাণিজ্য॥ ১৯৬১ সালে প্রকাশিত, সেনারথ পারানাভিতানার রচিত বই, সিলন এবং মালয়েশিয়া তে, সিংহল এবং মালয়েশিয়ার মধ্যকার অতীত সম্পর্কের নিদর্শন পাওয়া যায়। বর্তমান যুগে, ১৯৫৭ সালে, শ্রীলঙ্কা এবং মালয়েশিয়ার মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। ১৯৯৭ সালে শ্রীলঙ্কার তৎকালীন রাষ্ট্রপতি, চন্দ্রিকা কুমারাতুঙ্গা, এক রাষ্ট্রীয় সফরে মালয়েশিয়ায় যান। সেখানে তিনি, মালয়েশিয়ার প্রধানমন্ত্রীর সাথে দ্বিপাক্ষিক বৈঠক করেন। দুই নেতার বৈঠকের পর, শ্রীলঙ্কা এবং মালয়েশিয়ার মধ্যে বেশ কিছু সমঝোতা স্মারক সাক্ষরিত হয়। ২০১৬ সালে, শ্রীলঙ্কার রাষ্ট্রপতি মৈত্রীপাল সিরিসেন, ৩ দিনের এক রাষ্ট্রীয় সফরে মালয়েশিয়ায় যান। তার সেই সফরের প্রধান উদ্দেশ্য ছিল, শ্রীলঙ্কা এবং মালয়েশিয়ার মধ্যকার সম্পর্কের উন্নয়ন।  সেই সফরে সিরিসেন, মালয়েশিয়ার প্রধানমন্ত্রী নজিব রাজাক এর সাথে বৈঠক করেন এবং তাদের আলোচনার ভিত্তিতে দুই দেশ বেশ কয়েকটি সমঝোতা স্মারকে সাক্ষর করে। মালয়েশিয়া, শ্রীলঙ্কার বৃহৎ বাণিজ্যিক অংশীদারদের মাঝে অন্যতম এবং শ্রীলঙ্কায় বৃহৎ বিনিয়োগকারীদের মধ্যেও অন্যতম। ২০১৫ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১ বিলিয়ন (১০০ কোটি) মার্কিন ডলার। ২০১১ সালে দুই দেশের মধ্যকার বাণিজ্যের এ পরিমাণ ছিল ৮১৪ মিলিয়ন (৮১.৪ কোটি) মার্কিন ডলার। এর মধ্যে, শ্রীলঙ্কায়, মালয়েশিয়ার রপ্তানির পরিমাণ ছিল ৬৪৪ মিলিয়ন (৬৪.৪ কোটি) মার্কিন ডলার। অপরদিকে মালয়েশিয়ায় শ্রীলঙ্কার রপ্তানির পরিমাণ ছিল ১৬৯ মিলিয়ন (১৬.৯ কোটি) মার্কিন ডলার। পর্যটন, সংস্কৃতি, ক্রীড়া, অভিবাসন এবং মানবসম্পদ উন্নয়ন খাতে, কারিগরি ও অর্থনৈতিক সমন্বয় বৃদ্ধির লক্ষ্যে উভয় দেশই একটি যৌথ কমিশন গঠন করেছে। এর পাশাপাশি এই যৌথ কমিশনের কাজ হল, যুগের সাথে তাল মিলিয়ে বিভিন্ন বিষয়ে বৈজ্ঞানিকভাবে সমন্বয় সাধন।
কেরিম কেরিমভ

লেফটেন্যান্ট জেনারেল কেরিম আলিভিভিচ কেরিমভ(আজারবাইজানি: Kərim Əli oğlu Kərimov, রুশ: Керим Алиевич Керимов; ১৯১৭ থেকে ২০০৩)Kerim Kerimov একজন আজারবাইজান-সোভিয়েত / রাশিয়ান মহাকাশ প্রকৌশলী এবং সোভিয়েত মহাকাশ শিল্পের প্রতিষ্ঠাতা, এক বিখ্যাত রকেট বিজ্ঞানী এবং অনেক বছর ধরে সোভিয়েত স্পেস প্রোগ্রামের কেন্দ্রীয় ব্যক্তিত্ব ছিলেন। তার বিশিষ্ট ভূমিকা সত্ত্বেও, তার কর্মজীবনের অধিকাংশ পরিচয়ই জনসাধারণ থেকে গোপন রাখা হয়েছে। সোভিয়েত সফলতার পিছনে তিনি অন্যতম ভূমিকা পালন করেছিলেন, তিনি এমন সব কাজ করেছেন যা ১৯৫০ এর শেষ দিকে পুরো পৃথিবীকে তাক লাগিয়ে দেয়। তার কাজগুলোর অন্যতম হলোঃ তিনি প্রথম উপগ্রহের প্রবর্তন করেন, ১৯৫৭ সালে স্পুটনিক ১ এবং প্রথম মানব মহাশূন্য যাত্রা- ইউরি গ্যাগারিনের ১০৮ মিনিটের ভ্রমণ ইত্যাদী কাজ তার দ্বারাই সম্পন্ন হয়। কেরিম কেরিমভ বাকু, আজারবাইজান (তখনকার রাশিয়ান সাম্রাজ্যের অংশ) এর একটি প্রকৌশলী-প্রযুক্তিবিদ পরিবারে ১৪ নভেম্বার, ১৯১৭ সালে জন্মগ্রহণ করেন। ১৯৪২২ সালে আজারবাইজান ইন্ডাস্ট্রিয়াল ইনস্টিটিউটে স্নাতক হওয়ার পর, কেরিমভ তার শিক্ষা ডেরঝিঞ্জকী আর্টিলারি একাডেমীতে চালিয়ে যান, যেখানে তিনি রকেট সিস্টেমের ডিজাইন এবং উন্নয়নের জন্য কাজ করতেন। রকেট প্রযুক্তির একজন বিশেষজ্ঞ হিসেবে তিনি দ্বিতীয় বিশ্বযুদ্ধের সময় বিখ্যাত ক্যাটুশা রকেট লঞ্চারের পরিদর্শন এবং স্বীকৃতি নিয়ে কাজ করেছিলেন। তার কাজকে রেড স্টারের অর্ডার দিয়ে সম্মানিত করা হয়েছিল। কেরিম কেরিমভ প্রাথমিক জীবনে সোভিয়েত বৈমানিক এর সাথে জড়িত ছিল। দ্বিতীয় বিশ্বযুদ্ধের পর, কেরমভ সোভিয়েত আন্তঃ-মহাদেশীয় ব্যালিস্টিক ক্ষেপণাস্ত্র প্রোগ্রামে কাজ করেন, যা ১৯৬০ সালের পর থেকে ইউএসএসআর এর প্রতিরক্ষা মন্ত্রণালয়ের মিসাইল ওয়েপন (গুরুভো) এর প্রধান ডিরেক্টরেটের তৃতীয় ডিরেক্টরেট প্রধানের দায়িত্ব পালন করে আসছে। অন্যান্য রকেট বিশেষজ্ঞদের বরাত দিয়ে, ১৯৪৬ সালে জার্মান ভি-২ রকেটের তথ্য সংগ্রহ করার জন্য তাকে জার্মানিতে পাঠানো হয়েছিল। ১৯৬৪ সালে তিনি ইউএসএসআর প্রতিরক্ষা মন্ত্রণালয়ের স্পেস ফোর্স (টিসিউকস) -এর নবনির্মিত কেন্দ্রীয় পরিচালনা পরিশদের প্রধান হিসেবে নিযুক্ত হন। ১৯৬৬ সালে সের্গেই করোলেভের মৃত্যুর পর, কেরিমভ পিলিটেড ফ্লাইট কমিশনের চেয়ারম্যান নিযুক্ত হন এবং ২৫ বছর (১৯৬৬-১৯৯১) এর নেতৃত্বে ছিলেন। তিনি প্রাক্তন সোভিয়েত ইউনিয়নের জন্য মান্দি স্পেস কমপ্লেক্স এবং মানহীন আন্তঃনগর স্টেশন উভয়ই উন্নয়ন ও পরিচালনা করেন এবং প্রতিটি স্তরের তত্ত্বাবধান করেন। কেরিমভ ১৯৬৫-১৮৯৭৪ সালে জেনারেল মেশিন বিল্ডিং মন্ত্রণালয়ের চীফ ডিরেক্টরেট প্রধান হিসেবে নিযুক্ত হন, যা রকেট সিস্টেম তৈরির কাজে নিয়োজিত ছিল। ১৯৯১ সালে অবসর গ্রহণের পর, কেরিমভ রাশিয়ান ফেডারেল স্পেস এজেন্সি'র প্রধান স্পেস কন্ট্রোল সেন্টারের একজন কনসালটেন্ট হন এবং সোভিয়েত স্পেস প্রোগ্রামের ইতিহাস নিয়ে ওয়ে টু স্পেস লিখেছিলেন। কেরিম কেরিমভ সোভিয়েত আর্মির লেফটেন্যান্ট জেনারেল সোভিয়েত ইউনিয়নের স্ট্যালিন, লেনিন এবং অন্যান্য রাষ্ট্রীয় পুরস্কার লাভ করেন । জেনারেল কেরিম কেরিমভ মস্কোতে ২০০৩ সালের ২৩ শে মার্চ তারিখে ৮৫ বছর বয়সে মারা যান।
শেখ মুজিবুর রহমানের নামে নামকরণের তালিকা

বাংলাদেশ প্রতিষ্ঠা প্রশাসন পরিবার সর্বশ্রেষ্ঠ বাঙালীর সম্মাননা জনপ্রিয় সংস্কৃতিতে শেখ মুজিবুর রহমান এটি সেই সব সড়ক, ঘটনা, পুরস্কার, স্থাপনা, প্রতিষ্ঠান বা সংগঠন ইত্যাদির তালিকা যা বাংলাদেশের ১ম ও ৪র্থ রাষ্ট্রপতি ও ২য় প্রধানমন্ত্রী শেখ মুজিবুর রহমানের নামে নামকরণ করা হয়েছে। এই তালিকা প্রস্তাবিত নামের পরিবর্তনও অন্তর্ভুক্ত করেছে।
খলিল কাজী

খলিল কাজী, ওবিই (জন্মঃ ২৭ সেপ্টেম্বর ১৯৪২) হলেন বাংলাদেশের একজন প্রখ্যাত সমাজ কর্মী, যিনি দীর্ঘদিন ধরে যুক্তরাজ্যে বসবাস করছেন। মানব সেবায় অনন্য সাধারণ অবদানের জন্য ২০১৭ সালে তাকে “সমাজসেবায় স্বাধীনতা পুরস্কার” প্রদান করা হয়। সমাজসেবায় অসাধারণ অবদানের জন্য ২০১৭ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মালয়েশিয়ার জাতীয় মসজিদ

মালয়েশিয়া জাতীয় মসজিদ (মালয়: মসজিদ নেগারা মালয়েশিয়া, مسجد نارارا مليسيا) মসজিদটি মালয়েশিয়ায় কুয়ালালামপুরে অবস্থিত। মসজিদটির ধারণ ক্ষমতা আছে ১৫,০০০ মানুষ এবং এটি ১৩ একর ভূমির উপর নির্মিত (৫৩,০০০ মি ২) এবং একটি সুন্দর বাগান আছে। মসজিদটির মূল কাঠামোটি পাবলিক ওয়ার্কস ডিপার্টমেন্টের তিনজন ব্যক্তি: ইউকে স্থপতি হাওয়ার্ড অ্যাশলি এবং মালয়েশীয়দের হিশাম আলবকরি ও বাহারুদ্দিন কাসিমের দ্বারা নির্মিত হয়েছিল। ১৯৬৫ সালে ভেয়েনিং রোড ব্রাদার্স গসপেল হল এলাকায় মসজিদটি নির্মিত হয়। ১৯২২ সালে মসজিদটি মালয়েশিয়ার সরকার কর্তৃক অনুমোদিত হয়েছিল এবং সেখানে থেকে অদ্যাবধি প্রতিষ্ঠিত। মসজিদটি শক্তিশালী এবং আধুনিক পদ্ধতিতে স্টীলের পাত, লোহার রড ইত্যাদি বসিয়ে আরও মজবুত করে তৈরি করা হয়েছে, তারপর মসজিদটি নতুন স্বেচ্ছাসেবী মালয়েশিয়াানদের আকাঙ্খার প্রতীক হয়ে উঠেছে। মসজিদটির প্রধান বৈশিষ্ট্য গুলোর মধ্যে অন্যতম হল ৭৩ মিটার উচ্চ মিনার বা গম্বুজ এবং একটি ১৬ খন্ড তারকাখচিত কংক্রিটের সমন্বয়ে ছাদ রয়েছে। বিশেষভাবে বৈশিষ্ট্যযুক্ত প্রধান ছাদ যা একটি খোলা ছাতা এর স্মারক, মিনারের একটি মসৃন আবরণ, ছাতা বিশিষ্ট নকশা। প্রধান ছাদটির আবদ্ধ প্লেটগুলি মূল সমাবেশের জন্য প্রয়োজনীয় বৃহৎ স্প্যান্স অর্জনের একটি সৃজনশীল সমাধান। কম্পাউন্ড জুড়ে ছড়িয়ে পড়া পুল এবং ফোয়ারা প্রতিফলিত হয়। ১৯৫৭ সালের ৩১ আগস্ট মালয়ায় ব্রিটিশ সরকার স্বাধীনতা লাভ করে। নতুন সরকার ব্যবস্থার সাথে অর্থনৈতিক, সামাজিক ও স্থাপত্যের ক্ষেত্রে সক্রিয়ভাবে বাস্তবায়ন করা হয়। নতুন প্রগতিশীল সংস্কৃতি তুলে ধরা এবং গণতন্ত্র অর্জনের জন্য এই অনুষ্ঠানগুলি ছিল অন্যতম। অতএব, ১৯৫৭ সালের ৩০ জুলাই ফেডারেল এক্সিকিউটিভ কাউন্সিলের বৈঠকে দেশের স্বাধীনতার প্রতীক হিসেবে একটি জাতীয় মসজিদ নির্মাণের ধারণাটি বিনির্মাণ করা হয়। ১৯৫৮ সালের ৫ মার্চ অন্য একটি সভায়, মালয় ফেডারেশন-এর এগারো রাজ্যের মুখ্যমন্ত্রীর সভাপতিত্ব করেন, যেখানে প্রধানমন্ত্রীকে স্বীকৃতিস্বরূপ মসজিদের নাম তৌকু আবদুল রহমান পুতুল আল-হাজ করার একটি প্রস্তাব পেশ করা হয়। মসজিদটির প্রধান সংস্কার হয় ১৯৮৭ সালে এবং গোলাপি কংক্রিটের ছাদটি এখন সবুজ ও নীল টাইলস পরিবর্তিত। মসজিদ নেগারা এতটা চাকচিক্য এবং মসৃণ যা কুয়ালালামপুর নীল আকাশকে হার মানায়। জালান সুলতান হিশামুদ্দিনের পাশে রেল স্টেশন এর এতটাই কাছে মসজিদটি নির্মিত যেখান থেকে পায়ে হেটে মসজিদের অভ্যন্তরে যাওয়া যায়। মসজিদটির অনন্য আধুনিকতার মধ্যে অন্যতম হচ্ছে নকশা এবং ইসলামী শিল্পকলার একটি সমকালীন নিদর্শন। মসজিদ নেগ্রারা ২৭ আগস্ট ২০১৫ তারিখে, তার সুবর্ণ জয়ন্তী (৫০ তম বার্ষিকী) উদ্‌যাপন করে। উইকিমিডিয়া কমন্সে মালয়েশিয়ার জাতীয় মসজিদ সম্পর্কিত মিডিয়া দেখুন। টেমপ্লেট:মালয়েশীয় ঐতিহাসিক স্থাপত্য ও স্থান
লাল তরকারী

লাল তরকারি (থাই: แกงเผ็ด; </noinclude>আরটিজিএস: kaeng phet, আইপিএ: [kɛːŋ pʰèt], আক্ষরিকঅর্থে: মসলাদার স্যুপ) হচ্ছে এক প্রকার জনপ্রিয় থাই রন্ধনশৈলীর খাবার যা নারকেল দুধে লাল তরকারি কাই করে রান্না করা হয় এবং এতে মাংস মিশানো হয়; যেমন মুরগীর মাংস, গরুর মাংস, শূকরের মাংস, হাসের মাংস বা চিংড়ি, অথবা নিরামিষ আমিষ উৎস যেমন টফু ব্যবহার করা হয়। মূল থাই লাল তরকারির কাই (থাই: พริกแกงเผ็ด </noinclude>আরটিজিএস: phrik kaeng phet) ঐতিহ্যগতভাবে পেষণী এবং পাত্রে তৈরি করা হয়, এবং প্রস্তুতকালে সারাক্ষণ আর্দ্র রাখা হয়। লাল বর্ণটি শুকনো লাল মরিচ (থাই: พริกแห้งเม็ดใหญ่ </noinclude>আরটিজিএস: prik haeng met yai) থেকে আসে – যেটা প্রিক ছী ফা লাল মরিচ হিসেবে শুকানো হয়। প্রধান উপকরণের মধ্যে রয়েছে (শুকনো) লাল মরিচ, রসুন, গন্ধপিঁয়াজ, গালানগল, চিংড়ি বাঁটা, লবণ, কাফির লেবুর খোসা, ধনের মূল, ধনে বীজ, জিরা বীজ, গোল মরিচ এবং লেবু ঘাস। আজকাল, থাই লাল তরকারির কাই বাজারে একদম সহজপ্রাপ্য হয়ে গেছে যা বিপুল পরিমাণে বানানো হয়, এবং বিভিন্ন ব্র্যান্ডের বয়ামও পাওয়া যায়। প্রস্তুতকৃত লাল তরকারির কাইকে কড়াইয়ে করে রান্নার তেল দিয়ে রান্না করা হয়, যেটাতে নারকেল দুধ যোগ করা হয়। তারপর আমিষের উৎস হিসেবে এই তরকারি-ভিত্তিক স্যুপে মাংস মিশানো হয়। লাল তরকারি হিসেবে বিভিন্ন প্রকারের মাংস তৈরি করা হতে পারে, এগুলো হল- মুরগীর মাংস, গরুর মাংস, শূকরের মাংস, চিংড়ি, হাসের মাংস, বা বহিরাগত নানা জাতের মাংসও হতে পারে যেমন- ব্যাঙ এবং সাপের মাংস। যদিও সবথেকে প্রচলিত হচ্ছে মুরগী, শূকর এবং গরুর মাংস। মাংসগুলোকে কামড়যোগ্য করে টুকরা টুকরা করা হয়। সাধারণ সংযোজিত খাদ্য তালিকায় আছে- মাছের ভর্তা, চিনি, কাটা কাফির লেবুর পাতা, থাই বেগুন, বাঁশের কুঁড়ি, থাই বাসিল (বাই হরাফা)। টফু, মাংস সদৃশ কিছু বা শাকসবজি যেমন মিষ্টিকুমড়া, একটি ছদ্ম-নিরামিষাশী উপায় হিসেবে পরিবর্তিত হতে পারে, তবে তরকারির কাইয়ে চিংড়ীর কাইয়ের উপস্থিতির কারণে, আমিষ প্রতিস্থাপন এই খাবারের পদকে নিরামিষাশী করে না। যাইহোক না কেন, উদ্ভিদভোজী লাল তরকারির কাই এখন পাওয়া যায়। এই খাবার সাধারণত স্যুপের মতো ঘন প্রকৃতির হয় এবং একটি বাটিতে পরিবেশন করা হয় ও ভাপে সিদ্ধ ভাতের সাথে খাওয়া হয়। লাল তরকারির কাই নিজেই আবার এই জাতের নয় এমন অন্যান্য অনেক খাদ্যের মূল স্বাদ সৃষ্টি করে থাকে যেমন থট ম্যান প্লা (মাছের কেক) এবং সাই য়ুয়া (গ্রীল করা চিয়াং মাই মাংসের বড়া)।